Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 573/13/3309	Trenčín, 12.6.2015
EEČ : 2-28-46-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.9.2013, spisová značka 1 Pv 573/13/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26.06.2013 v čase o 19.40 hod. na železničnej stanici v Trenčíne mal pri sebe 1 ks priehľadné vrecúško s patentovým uzáverom s obsahom neznámej sušenej rastliny zelenej farby rastlinného pôvodu,  pričom znaleckým skúmaním Kriminalistického a expertízneho ústavu PZ bolo zistené, že sa jednalo o sušené konope s hmotnosťou 2,61 gramu, s priemernou koncentráciou 1,7 % hmotnostných tetrahydrokanabinolu  (THC), obsahujúce 44 mg účinnej látky THC, čo zodpovedá 4-5 obvykle jednorazovej dávkam drogy , pričom rastliny rodu Cannabis (konopa) sú zaradené v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.

Uznesením prokurátora Okresnej prokuratúry XXXXX zo dňa 30.9.2013, spisová značka 1 Pv 573/13/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
     XXXXX prokuratúry XXXXX uznesením sp. zn. 1Pv 573/13/3309-10 zo dňa 30.09.2013 podmienečne zastavil trestné stíhanie proti obvinenému XXXXX  pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. na tom skutkovom základe, že  dňa 26.06.2013 v čase o 19.40 hod. na železničnej stanici v Trenčíne mal pri sebe 1 ks priehľadné vrecúško s patentovým uzáverom s obsahom neznámej sušenej rastliny zelenej farby rastlinného pôvodu,  pričom znaleckým skúmaním Kriminalistického a expertízneho ústavu PZ bolo zistené, že sa jednalo o sušené konope s hmotnosťou 2,61 gramu, s priemernou koncentráciou 1,7 % hmotnostných tetrahydrokanabinolu  (THC), obsahujúce 44 mg účinnej látky THC, čo zodpovedá 4-5 obvykle jednorazovej dávkam drogy , pričom rastliny rodu Cannabis (konopa) sú zaradené v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.

Predmetným uznesením bola obvinenému určená podľa § 216 odsek 2 Trestného poriadku skúšobná doba v trvaní 18 /osemnásť/mesiacov. 
Za účelom posúdenia správania obvineného v skúšobnej dobe boli na jeho osobu vyžiadané viaceré správy.

    	 Zo správy z Okresného riaditeľstva Policajného zboru, Odbor kriminálnej polície XXXXX vyplýva, že voči obvinenému nebolo vedené v sledovanom období t.j. od 21.10.2013 do 21.04.2015 trestné stíhanie. Podľa správy o povesti z Obecného úradu XXXXX, zo strany občanov neboli  v súvislosti s jeho správaním  na menovaného podávané žiadne sťažnosti ani podnety. Zo správy z  Okresného úradu XXXXX vyplýva, že obvinený sa dňa 19.09.2014 dopustil priestupku podľa § 3 ods.2 písm. b) zákona o cestnej premávky za čo mu bola uložená pokuta vo výške 30 Eur. Z odpisu registra trestov vyplýva, že počas plynutia skúšobnej doby nebol XXXXX právoplatne odsúdený za žiadny trestný čin.

Aj napriek tomu, že obvinený sa v sledovanom období  dopustil priestupku na úseku cestnej premávky, uvedenú skutočnosť nepovažujem za natoľko závažnú,  ktorá by preukazovala porušenie vedenia riadneho života obvineným  v sledovanom období zásadným spôsobom, ktorý by zakladal dôvod pre  neosvedčenie sa  obvineného XXXXX  v skúšobnej dobe podmienečného zastavenia trestného stíhania.

        	  Vzhľadom na vyššieuvedené bolo potrebné rozhodnúť tak, že obvinený XXXXX  sa v zmysle § 217 odsek 1 Trestného poriadku počas skúšobnej doby osvedčil a v jeho trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka